《春怀 其二》
宋代·卫宗武

乾坤日以辟，生意日以隘。春风一披拂，万族竞苏快。

肖翘与蠕动，靡不忻坼解。庆泽流光华，垂荣到菅蒯。

山木岂自寇，孰剪而孰拜。根干傥有遗，滋萌乃复在。

苍箓溥至仁，何类不昭泰。人为物之灵，元化忍独外。

气运何日回，岁月易征迈。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。